6. marts 1788 gik King og hans gruppe i land med stort besvær, da der ikke var nogen naturlig havn. De gik straks i gang med at bygge hytter, rydde land og plante afgrøder under vanskelige forhold. Flere straffefanger blev sendt til øen, hvilket skabte en del problemer. Tidligt i 1789 forhindrede han et mytteri. Nogle af straffefangerne havde planlagt at tage ham og de andre officerer til fange og flygte på det første skib, som ankom. Mens han var kommandant på Norfolk Island, havde King et forhold til den kvindelige straffefange Ann Inett, som han fik to børn med. Deres første søn, født 8. januar 1789, blev kaldt Norfolk. (Han blev senere den første australskfødte officer i [[Royal Navy]] og kaptajn på [[Skonnert|skonnerten]] [[HMS Ballahoo (1804)|''Ballahoo'']].) En anden søn blev født i 1790 og fik navnet Sydney.<ref name="adb" /><ref>{{cite book|last=Gillen|first=Mollie|year=1989|title=The Founders of Australia: a biographical dictionary of the First Fleet|pages=608|location=Sydney|publisher=Library of Australian History|isbn=0-908120-69-9}}</ref>
Titler Politik Samfund Politiske_embeder